 Bukedde Online - Kanyama eyatta musangi we mu bbaala alaajanyeKojja yeekobaanye nomukozi ne bawamba omwana wa mwannyinaNawa pulezidenti akatambi akafa ku kyokut...OMUVUBUKA Ivan Kamyuka eyakuba musangi we mu bbaala bwe baali balwanira omukazi yeeyamye okulabirira abaana bomugenzi kkooti bwemusingisizza omusango gwokutta mu butanwa.Ivan Kamyuka ngali mu kkootiKamyuka ngayita mu looya we, Henry Kunya ategeezezza kkooti nti mwetegefu okulabirira abaana bomugenzi Jonny Ahimbisibwe bonna be yaleka kubanga nomu gwe yali yazaala mu mukyala we Nina Nyarwaka eyavaako obuzibu yabadde amulabirira.Wabula kino omulamuzi Wilson Kwesiga akigaanye nagamba nti asooke akkaanye nabooluganda lwomugenzi kuba bandiba nga nabo basobola okulabirira abaana. Okwogera bino yabadde asaba omulamuzi okumuwa ekibonerezo ekisaamusaamu mu kifo kyokusibwa obulamu bwe bwonna.Kamyuka abadde avunaanibwa omusango gwa butemu naye omulamuzi agambye nti okusinziira ku bujulizi obuliwo, yatta Ahimbisibwe mu butali bugenderevu kubanga yali ataasa mukyala we, Nina okuva ku Ahimbisibwe eyali amukuba.Okusinziira ku bujulizi kkooti bwe yeesigamyeko okumusingisa omusango, omugenzi Ahimbisibwe ye yacookooza Kamyuka bwe yakuba mukazi we Nina era mu kumutaasa Kamyuka yakuba omugenzi nafa. Bino byali mu bbaala ya Guvnor mu 2015.Wabula omulamuzi agambye nti ekyokuba nga Kamyuka yali ataasa mukazi we tekimuggyaako musango kubanga yagenda okulwanagana nomugenzi ngolutalo wakati wa mukazi we ne Nina lwawedde dda ate yakozesa amaanyi mangi mu kumukuba ekyamuviirako okufa.Kati kkooti erindirira nteeseganya wakati wa Kamyuka nabehhanda zomugenzi ku nsonga yokulabirira abaana be olwo omulamuzi alyoke amuwe ekibonerezo.Omulamuzi alabudde kamyama avunaanibwa okufumita omusuubuzi eccupa namuttaKanyama Kamyuka eyasse omusuubuzi mukambwe ku batunuulira mukazi we! 